Te öelge mulle, blogilugejad, kas on praegu ehk mingi selline  magnettormide hooaeg, mis mõtlemist eriti ei soodusta? Sest kui oleks, siis ma saaks võib-olla sellega välja vabandada, et ma terve tänase päeva nelja lehekülje lugemisele-läbitöötamisele olen kulutanud, ja ikkagi asjast märkimisväärset ülevaadet ei oma? Ja eilse päeva kulutasin teist samapalju peale ning tundsin ennast nagu auster mikrolaineahjus ("Mul on molluski aju ja see on üle kuumenenud ning kohe plahvatab!"). Nii et tore oleks teada, et mitte minul pole austri aju, vaid lihtsalt, noh, kosmilised konstellatsioonid on parasjagu sellises sandivõitu ja mõtlemist mittesoodustavas seisus.    Kõige koledam nende kollokatsioonide juures on, et ma pole ikka veel suutnud ära otsustada, millise sõna kohta ma tahan oma "Adopt-A-Word" ülesannet teha. (Sellesama sõna juurde tuleb ka need kollokatsioonid otsida.) No ma olen kaalunud niisuguseid ja naasuguseid, aga kõik tunduvad pärast poolepäevast peas keerutamist ikka kuidagi mõttetud olema. Täitsa piinlik kohe, ja kollokatsioonid oleksid ka pidanud juba esmaspäeval meiliga lektori poole teele minema. Oh, olen mina vast põmmpea!! :( Mul on juba räige stress selle neetud ülesandega seoses :S!    Ja muidugi pole see ainuke aine - kaugeltki mitte!    (Pildi allikas)   ***  Aga muidu meil on siin uus hobi. Mängime sulgpalli perekondlikult õhtuti. Mitte seda võistluslikku, aga niisama toksimise peale. Kuid abiks seegi, või mis? Ja poiss on täiega sillas ning issilgi hakkas teatud hasart tekkima juba :).